CELEX: 62011FB0098
Language: hu
Date: 2013-06-18 00:00:00
Title: F-98/11. sz. ügy: A Közszolgálati Törvényszék (egyesbíró) 2013. június 18-i végzése — Jargeac és társai kontra Bizottság (Közszolgálat — Díjazás — Családi ellátások — Iskoláztatási támogatás — A részesülés feltételei — Ugyanolyan jellegű máshonnan kapott ellátás levonása — Részben nyilvánvalóan elfogadhatatlan, részben nyilvánvalóan megalapozatlan kereset)

31.8.2013   
            
            
               HU
            
            
               Az Európai Unió Hivatalos Lapja
            
            
               C 252/48
            
         A Közszolgálati Törvényszék (egyesbíró) 2013. június 18-i végzése — Jargeac és társai kontra Bizottság
   (F-98/11. sz. ügy) (1)
   
   (Közszolgálat - Díjazás - Családi ellátások - Iskoláztatási támogatás - A részesülés feltételei - Ugyanolyan jellegű máshonnan kapott ellátás levonása - Részben nyilvánvalóan elfogadhatatlan, részben nyilvánvalóan megalapozatlan kereset)
   2013/C 252/85
   Az eljárás nyelve: francia
   
      Felek
   
   
      Felperesek: Bernard Jargeac (Hostert, Luxemburg) és társai (képviselők kezdetben: F. Moyse és A. Salerno ügyvédek, később: A. Salerno ügyvéd)
   
      Alperes: Európai Bizottság (képviselők: J. Currall és D. Martin meghatalmazottak)
   
      Az ügy tárgya
   
   A Bizottság azon határozatának megsemmisítése iránti kérelem, hogy valamely tagállam által a felsőoktatási intézmények hallgatóinak juttatott bizonyos pénzügyi támogatást ugyanolyan ellátásként kezel, mint a családi ellátásokat, és e támogatást levonja e hallgatók tisztviselő szüleinek biztosított iskoláztatási támogatásból, valamint a jogalap nélkül kifizetett összeg visszaköveteléséről szóló határozat megsemmisítése iránti kérelem.
   
      A végzés rendelkező része
   
   
               1.
            
            
               A Közszolgálati Törvényszék a keresetet a P. Finch által benyújtott részében mint nyilvánvalóan elfogadhatatlant elutasítja.
            
         
               2.
            
            
               A Közszolgálati Törvényszék a keresetet a B. Jargeac, J. A. Aliaga Artero, R. Charrière, R. Clarke, F. Domingues, H. Hughes, J. Lanneluc és A. I. Zein által benyújtott részében mint nyilvánvalóan minden jogalapot nélkülözőt elutasítja.
            
         
               3.
            
            
               B. Jargeac, valamint a nyolc másik tisztviselő és volt tisztviselő, akiknek a neve a mellékletben szerepel, maguk viselik saját költségeiket, továbbá kötelesek viselni az Európai Bizottság részéről felmerült költségeket.
            
         
      (1)  HL C 347., 2011.11.26., 47. o.